CELEX: E2007G0001
Language: et
Date: 2007-10-25 00:00:00
Title: EFTA riikide alalise komitee otsus nr 1/2007/SC, 25. oktoober 2007 , millega muudetakse alalise komitee otsust nr 5/2004/SC EMP finantsmehhanismi kulude jagamise põhimõtte kohta

8.5.2008   
            
            
               ET
            
            
               Euroopa Liidu Teataja
            
            
               L 122/32
            
         EFTA RIIKIDE ALALISE KOMITEE OTSUS
   
   nr 1/2007/SC,
   25. oktoober 2007,
   millega muudetakse alalise komitee otsust nr 5/2004/SC EMP finantsmehhanismi kulude jagamise põhimõtte kohta
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi „EMP leping”,
   võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi Euroopa Majanduspiirkonnas osalemist käsitleva lepinguga, mida on muudetud Bulgaaria ja Rumeenia Euroopa Majanduspiirkonnas osalemist käsitleva lepinguga, EMP lepingusse lisatud EMP finantsmehhanismi käsitlevat protokolli 38a,
   võttes arvesse EFTA riikide alalise komitee 23. septembri 2004. aasta otsust nr 5/2004/SC EMP finantsmehhanismi kulude jagamise põhimõtte kohta,
   võttes arvesse asjaolu, et Liechtenstein saab nüüd esitada ametlikke andmeid oma sisemajanduse kogutoodangu (SKT) kohta,
   ON TEINUD JÄRGMISE OTSUSE:
   Artikkel 1
   Alalise komitee otsuse nr 5/2004/SC (EMP finantsmehhanismi kulude jagamise põhimõtte kohta) lisa lõiked 6 ja 7 asendatakse järgmise tekstiga:
   
      
                  „6.
               
               
                  SKT-andmed, millele teatud aasta t sissemaksed rajanevad, tuleb edastada sama aasta 1. veebruariks ja need peavad käsitlema aastaid t-4, t-3 ja t-2. Liechtensteini puhul kasutatakse kolme viimast aastat, mille kohta andmed on esitatud”.
               
            
   Artikkel 2
   Käesolev otsus jõustub viivitamatult. Käesolevat otsust kohaldatakse esimest korda 2007–2008. aasta sissemakse suhtes.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 25. oktoober 2007
      
         
            Alalise komitee nimel
         
         
            eesistuja
         
         Stefán Haukur JÓHANNESSON
         
         
            peasekretär
         
         Kåre BRYN